b'\n_START_ARTICLE_\nElmer Kelton\n_START_PARAGRAPH_\nElmer Stephen Kelton (29. huhtikuuta 1926 \xe2\x80\x93 22. elokuuta 2009) oli yhdysvaltalainen l\xc3\xa4nnenkirjailija, joka julkaisi ensimm\xc3\xa4isen romaaninsa Hot Iron vuonna 1956._NEWLINE_Western Writers of American asiantuntijaraati valitsi vuonna 2001 Keltonin 1900-luvun parhaaksi l\xc3\xa4nnenkirjailijaksi._NEWLINE_Keltonin mukaan h\xc3\xa4nen kirjojensa toistuva teema on aikojen muuttuminen ja tapa, jolla ihmiset ottavat sen vastaan. Kelton on my\xc3\xb6s todennut, ett\xc3\xa4 h\xc3\xa4nen kirjojensa henkil\xc3\xb6t ovat aivan tavallisia ihmisi\xc3\xa4. H\xc3\xa4n vertasi omia teoksiaan kuuluisan l\xc3\xa4nnenkirjailijan Louis L\xe2\x80\x99Amourin teoksiin sanoen: "H\xc3\xa4nen sankarinsa ovat melkein kaksimetrisi\xc3\xa4 ja voittamattomia, minun sankarini 170-senttisi\xc3\xa4 ja peloissaan."_NEWLINE_Keltonilta on suomennettu kuusi teosta, joista viisi on julkaistu Montana-l\xc3\xa4nnenpokkarisarjassa._NEWLINE_Vuonna 1995 valmistunut, Tommy Lee Jonesin ohjaama ja t\xc3\xa4hditt\xc3\xa4m\xc3\xa4 l\xc3\xa4nnenelokuva The Good Old Boys perustuu Elmer Keltonin samannimiseen romaaniin.'